Entomophthora
Store norske leksikon,Biologi,Soppriket,Koplingsopper,Insektmuggsopper,Incertae sedis,Insektmuggordenen,Entomophthoraceae
Entomophthora, ofte kalt Empusa, er en slekt i rekken insektmuggsopper som snylter på forskjellige insekter.
Levevis Soppens mycel brer seg inne i insektkroppen og bryter til slutt frem med sporebærende hyfer på insektets overflate. Ved modningen skytes ukjønnete sporer (konidiene) ut med stor kraft på grunn av saftspenningen i hyfene, og kan da treffe andre insekter. Fluemugg Fluemugg, også kalt flueskimmel, Entomophthora muscae, snylter på husflue. Ofte kan man se døde fluer fastklistret til underlaget (vindu, vegg) omgitt av en ringaktig glorie av fint, hvitt sporepulver (konidier) fra soppen. Dette er blant annet svært alminnelig i fjøsvinduer. Ute i naturen orienterer en angrepet flue seg opp mot lyset, for eksempel på toppen av et strå, noe som gjør at sporene lettere skal spres. Systematikk Nivå Norsk navn Vitenskapelig navn     Rike Sopp Fungi   Rekke Insektmuggsopper Zoopagomycota   Underrekke  Entomophthoromycotina   Klasse  Entomophthoromycetes   Orden  Entomophthorales   Familie  Entomophthoraceae   Slekt Fluemuggsopper Entomophthora   Art Fluemugg E. muscae